Diari Oficial de la Generalitat Valenciana


Sumari del DOGV 6559, del 06-07-2011 (2011/6895)

Notificació de la sentència dictada en el judici ordinari número 871/2009.
--------------------------------------------------------------------------

### Dades del document

Número de DOGV
:   6559

Data del DOGV
:   06-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6895


Organisme emissor
:   Jutjat de Primera Instància i Instrucció Número 3 de Sagunt

Tipus de document
:   Edicte

Notificació de la sentència dictada en el judici ordinari número 871/2009. [2011/6895]  
Procediment ordinari 000871/2009  
De: Fernando Sanchis Gallent.  
Procuradora: Rosa María Gomis Sanchis.  
Contra: Fbex Promo Inmobiliaria, SL.  
Procurador/a: -  
En aquest procediment seguit a instàncies de Fernando Sanchis Gallent contra Fbex Promo Inmobiliaria, SL, s'ha dictat sentència que, literalment, és com segueix:  
«Sentència número 47/2011  
Jutge que la dicta: Eduardo Estellés Arolas.  
Lloc: Sagunt.  
Data: 27 d'abril de 2011.  
Part demandant: Fernando Sanchís Gallent.  
Advocat: Juan Luis López Escrivá.  
Procuradora: Rosa María Gomis Sanchis.  
Part demandada: Fbex Promo Inmobiliaria, SL.  
Advocat/ada: -  
Procurador/a: -  
Objecte del judici: resolució de contracte i reclamació quantitat  
Dispositiva  
Estime íntegrament la demanda formulada per la procuradora dels tribunals, Rosa María Gomis Sanchis, en nom i representació de Francisco Sanchis Gallent, contra la mercantil Fbex Promo Inmobiliaria, SL, i en virtut d'això:  
1. Declare resolt el contracte subscrit entre l'actor i la mercantil demandada en data 5 d'octubre de 2006.  
2. Condemne Fbex Promo Inmobiliaria, SL a pagar 63.237 euros en concepte de reintegrament de la quantitat pagada en compte per l'actora, així com els interessos legals computats des del dia en què l'actor va fer efectiu aquest pagament.  
3. Condemne Fbex Promo Inmobiliaria, SL a pagar 98,84 euros segons el que s'ha motivat en aquesta resolució.  
4. Condemne Fbex Promo Inmobiliaria, SL a pagar les costes processals.  
Notifiqueu aquesta resolució a les parts, i feu-los saber que no és ferma i que s'hi pot interposar un recurs d'apel·lació, que cal preparar en el termini de cinc dies des que es notifique.  
Aquesta és la meua sentència, que pronuncie, mane i firme.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra aquesta resolució es constituirà un dipòsit de 50 euros, que es tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada al banc Banesto, en el compte corresponent a aquest expedient número 2550-0159-50-9416-62, indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe».  
  
Sagunt, 27 d'abril de 2011.   
I atés que la demandada esmentada, Fbex Promo Inmobiliaria, SL, es troba en parador desconegut, s'expedeix aquest edicte a fi que valga de notificació de forma deguda.  
  
Sagunt, 1 de juny de 2011.- La secretària judicial: Raquel Noceda Bermejo.